Olet Chloen äiti.
Sanoit, ettei hän syö. Ajattelin voivani auttaa.
-Anteeksi. -Johan nyt.
Pitää mennä.
Odota. Minun on kerrottava, että soitin sosiaalihuoltoon.
Mitä se tarkoittaa?
He hakevat Chloen huomenna.
Hei, Lilly.
Mitä sinä nyt teit?
Lilly on Chloen äiti.
Millä perusteella?
Hän antoi vauvalle rintaa.
Et tiedä, mistä puhut.
Oletko tosissasi?
Toisin kuin kaupunkilaiset, emme tee hätäisiä päätelmiä.
Niinkö? Ok.
Sinullahan oli jo mielipide minusta ennen kuin edes aloitin.
Ei. Se oli ammatillista intuitiota.
Ok. Lilly kuitenkin myönsi olevansa Chloen äiti,
mikä saa minut uskomaan, että intuitiosi on ajastaan jäljessä.
NETFLIX-ALKUPERÄISSARJA
Palaa sänkyyn.
Pitää mennä töihin.
Teen siitä sen arvoista.
Olen jo myöhässä.
Eikö Preacher voi avata?
Pitää käydä näyttäytymässä.
Eka asiakkaani tulee vasta yhdeksältä.
Voin tehdä aamiaista sänkyyn.
Pitää mennä.
Ok.
-Ensi perjantaina... -Niin?
...ajattelin tulla yöksi luoksesi päivällisen jälkeen.
On kaksivuotispäivämme.
Kuule.
-Emmehän me vietä sellaisia. -No...
On ehkä aika aloittaa.
Ajattelin, että se olisi kivaa.
Asiat ovat kivasti -
tällaisenaan.
-Hän on holtiton. -Et voi erottaa Meliä.
Hän rikkoi sääntöjä.
Emme ole armeijassa.
Paikka on minun, ja minä saan johtaa...
Sait aikaan aikamoisen sotkun.
Laki määrää ilmoittamaan hylätystä lapsesta. Tein oikein.
-Älä läksytä minua. -En läksytäkään.
Muistutan sinua velvollisuuksistasi lääkärinä.
Ok. Menkää nurkkiinne.
Hän aloitti.
Tärkein ensin.
Kukaan ei saa tietää, että Lilly on Chloen äiti.
Hän ei tarvitse asioidensa puintia kylän huhumyllyssä.
Samaa mieltä.
Ja meidän on puhuttava järkeä Lillylle ennen sosiaalihuollon tuloa.
-Kävin hänen luonaan aamulla. -Ja?
En päässyt edes sisään.
Tämä ei ole tuntemani Lilly.
Salaraskaus ja lapsen hylkääminen hänen iässään?
Hänessä on jokin vialla.
Hänellä on ehkä synnytysmasennus.
Hän ei ole ollut koskaan masentunut.
Se on muutakin. Se on vakava tila, joka voi iskeä synnytyksen jälkeen.
Se voi ilmetä yllättäen.
Mitä teemme Chloen suhteen?
Puhuin sosiaalihuollolle.
Tässä tilanteessa Chloe laitetaan varmaan väliaikaiseen sijaisperheeseen.
Hän saa siis kasvattivanhemmat, jotka voivat luoda siteen häneen -
ja pyrkiä eväämään Lillyn vanhempainoikeudet.
Kun Chloe on systeemissä, on häntä vaikea saada takaisin Lillylle.
-Paljonko meillä on aikaa? -Vähän.
Sosiaalityöntekijä tulee iltapäivällä,
ja koska Lilly ei tee yhteistyötä, on meillä ongelma.
Hänellä on jo lapsia. Ehkä yksi heistä ottaisi Chloen.
Sukulaissijoitus voisi toimia.
Ennen oven paiskaamista naamalleni hän sanoi pitävänsä perheen erossa tästä.
Onko hänellä mies?
Hän kuoli noin puoli vuotta sitten.
Hän on siis eristyksissä, ja tukiverkko on vähäinen.
Ei kovin hyvä tilanne masentuneelle.
Voin puhua hänelle.
Sinä olet tehnyt tarpeeksi.
Eipä sinultakaan kuulu ratkaisuja.
-Minä... -Entä jos minä ottaisin Chloen?
-Kunnes Lilly paranee. -Muut kuin sukulaiset pitää tarkastaa.
Se voi viedä viikkoja tai kuukausia.
On pakko olla joku.
Ainoastaan lisensoitu terveydenhoitoammattilainen käy.
Enkä minä tiedä mitään vauvoista.
Minä tiedän erään mahtavan terveydenhoitoammattilaisen.
Käyn katsomassa Chloea.
Miksi sinä noin teit?
Ota Mel takaisin heti!
-En todellakaan. -Mikset?
Koska hän uhmasi sinua?
Tarvitset apua Lillyn kanssa, ja vain hän voi ottaa Chloen.
Hän irtisanoutui ensin.
Sinun on parempi löytää toinen ratkaisu.
Jos et ota Melin apua, ja Lilly menettää vauvansa,
syytän sinua.
Kuule, Hope...
Älä...
-Mitä se seinä on sinulle tehnyt? -Ei tietääkseni mitään.
Kaikki hyvin?
On. Pitää vain kiihdyttää tahtia.
Mistä kiire?
-Meidän pitää saada Mel jäämään. -Meidän?
Virgin River tarvitsee häntä. Doc ei ainakaan nuorene.
Hän on kuumin näkemäni lääkäri.
Erikoissairaanhoitaja, ja ole kunnioittavampi.
Se ikkunalauta on yhä kiero.
Löysitte kuulemma vauvan Docin ovelta.
Niinkö kuulit?
Mistä kuulit?
Mummolle soitettiin vanhempainyhdistyksestä.
-Sana kiirii nopeasti. -Joo.
Jouduin kuuntelemaan läksytystä herrasmiesmäisyydestä naisten kanssa.
Asiapuhetta. Toivottavasti olet niin fiksu, ettet hankkiudu ongelmiin.
-Puhutaan siitä kuumasta lääkäristä. -Muista kunnioitus.
-Ok. Anteeksi, mutta hän on tosi... -No niin.
-Palaan baariin. -Ok.
-Hoidan homman. -Selvä.
Hei.
Näytät vakavalta.
Ja sinä hikiseltä.
Auttelin ystävää.
-Missä Chloe on? -Paige lupasi vahtia häntä.
Syökö hän jo enemmän?
Ei. Hän vihaa pulloa ja syö tuskin tarpeeksi edes säilyttääkseen painonsa.
-Hän on siis nälkäinen ja kiukkuinen. -Miten sinä voit?
Chloe ja työ yhdessä ovat varmaan uuvuttaneet sinut.
Joo. No, tänään ei ole työtä, koska sain potkut eilen.
-Miksi? -Hän ei soittanut sosiaalihuoltoon.
Minä soitin.
Pakko sanoa, että minusta teit oikein.
Kiitos.
Haluatko, että puhun Docille?
En. Tämä on minun ongelmani.
-Mutta kiitos tarjouksesta. -Eipä mitään.
Oletko syönyt?
-Ei ole nälkä. -Älä nyt. Sinun on syötävä.
Minun on haettava Chloe Paigelta, joten...
Mitä jos teen jotain mukaan?
Raitis ilma lisää molempien ruokahalua.
Raitis ilma?
-Missäköhän sitä on? -Näet sitten perillä.
En oikein välitä yllätyksistä tänään.
Haen teidät luotasi tunnin kuluttua.
Syö nyt, tämä on hyvää.
On se.
Vähän vielä. Syö nyt.
Vähän vielä.
Vähän vielä, muru.
Odottakaa. Missä epiduraali viipyy?
-Et halunnut sitä. -Muutin mieleni.
Tiedät kyllä, että nyt on liian myöhä.
Mitä? Oletko koskaan synnyttänyt?
Tarvitsen kipulääkettä.
Halusit synnyttää luonnollisesti.
-Paskat siitä. Antakaa. -Enää ei voi muuttaa mieltä.
Pää alkaa näkyä.
Meidän on tehtävä tämä perinteisesti, ok?
-Meidän? -Sinun. Olet mahtava.
-Ok? Olet. -Enkä ole.
Puristan vesimelonia ulos ilman lääkkeitä.
-Ok. Kuuntele. -Tämä on sinun syysi.
Olen tosi pahoillani, ok?
-Äiskä, viimeinen ponnistus. Valmis? -Hoidat homman.
Pystyt siihen.
Et soittanut takaisin. Huolestuin.
Olen kunnossa.
Kuulostat rasittuneelta. Mikset tulisi kotiin?
Vauvan kanssa tuli komplikaatioita,
ja ajattelin alkaa hänen väliaikaishuoltajakseen.
Kasvattivanhemmaksi?
-Niin. -Hirveä idea.
Ok, sano ihan suoraan vaan.
Olen tosissani.
Toisen vauvan ottaminen olisi suuri virhe tässä vaiheessa.
-Mikäköhän se vaihe on? -Et ajattele rationaalisesti.
-Et tiedä, mitä ajattelen. -En niin.
-Mutta tiedän, ettei vauva ole vastaus. -Se on...
-Vain minä voin hoitaa häntä täällä. -Se ei ole sinun vastuullasi.
Huolehdi itsestäsi.
Et ymmärrä.
Olin siellä kanssasi alusta loppuun.
Autoin siivoamaan jäljet. Etkö muista?
Muistan.
En voi unohtaa, kun muistutat jatkuvasti, miten rikki olen.
En minä sitä sano.
Sanotpas. Et vain tajua sitä.
Olethan sinä puolellani?
Joo.
Olet suloinen.
Hei.
Luulin, ettei Preacher päästä sinua tänne -
-vuoden 2012 suuren rasvapalon jälkeen. -Tämä on maapähkinävoi-hilloleipää.
Pidin sinua paahtopaistimiehenä.
-Vien Melin lounaalle joelle. -Sen on paras toimia, koska sinun -
on korjattava Docin tuottama tuho.
-Irtisanominen ei auttanut. -Yritän korjata sitä asiaa.
Keskity sinä näyttämään, mitä paikalla on annettavana.
-Gourmet-pähkinävoi-hilloleipää? -Herra paratkoon.
-Minulla sipsejä ja limua. -Ulos keittiöstä.
Minä hoidan lounaan.
Ei tärkeitä päätöksiä tehdä maapähkinävoita syödessä.
Sitruunat pidetään tiskin takana.
Tässä asiakkaat voivat ottaa niitä itse ilman kysymistä joka kerta.
Onko mielestäsi hyvä idea, että väki kopeloi kulhoa -
likaisilla käsillä koko ajan?
-Mikä on ongelmasi? Ne ovat sitruunoita. -Meillä on järjestelmiä.
Emmekä me muuta niitä vain siksi, ettet viitsi tehdä hommia oikein.
-Hei. -Koska teemme pannukakkuja?
Nyt on vähän myöhä siihen.
-Preacher lupasi. -Kuule.
Heti kun jälkiruokatilaus on valmis,
me teemme pannukakkuja.
Jos se käy sinulle.
Käy, jos se oikeasti käy sinulle.
Juurihan hän lupasi.
-On se. -Jee!
Jee!
Alan muuten maksaa toimittajille sekillä.
Osoitanko siis sekit sinulle vai leipomolle?
Haluaisin maksut käteisenä.
Juu, mutta kirjanpitäjä pyysi paremmin dokumentoitavaa aineistoa.
Entä jos osoitat sekit itsellesi, nostat ne ja maksat sitten käteisellä?
Kirjanpitäjä tuskin pitäisi sitä laillisena.
Minulla vaan ei ole sekkitiliä.
Ei se mitään. Voin osoittaa ne leipomolle.
-Ei ole leipomollakaan. -Ai.
En ole koskaan asioinut firman kanssa, jolla ei ole tiliä.
Teen kai asiat vähän eri tavoin kuin muut.
-Kyllä me varmaan jotain keksimme. -Puhutaanko myöhemmin?
-Joo, jos niin haluat. -Ok.
Preacher? Tekisitkö tonnikala-juustoleivän?
Joo, kun olen hommaillut asiat Paigen kanssa.
Hommista puheen ollen.
Onko kumpikaan kuullut lisää siitä hylätystä vauvasta?
-Hylkäsikö joku vauvansa? -Ei hylännyt.
Kyllä vain. Sen on oltava ulkopaikkakuntalainen.
En usko sen olevan täkäläisiä.
Ei sitä tiedä. Epätoivoiset toimivat hullusti.
Ihan sama. Se on anteeksiantamatonta.
Minun on palattava töihin.
-Pakkaahan, Chris. -Entä pannukakut?
Toisella kertaa sitten.
Kiitos.
-Kiitti. -Joo.
Nähdään, Connie.
-Tuon sen grillileivän kohta. -Kiitos, kultaseni.
Laittaisitko enemmän juustoa samalla?
Kiitti.
Hope.
-Miten meni? -Tämän pitäisi toimia.
Kiitos.
Olemme sujut, jos Mel jää.
Teen parhaani.
Hope, mikä vauvan tilanne on?
-Löysitkö äidin? -Emme tiedä vieläkään.
Ei vihjeitä? Oikeastiko?
Se on varmaan joku sellaiselta marihuanafarmilta.
Kuinka niin?
Ei raskautta voi piilotella.
Jos se olisi joku piiristämme, olisimme kuulleet siitä.
Soitan Mary Ellenille uudelleen. Hänen ompeluseuransa saa levittää sanaa.
Lillyn juttu on selvitettävä.
Connie on saanut koko piirikunnan etsimään äitiä.
Hän osaa kyllä juoruilla. Varsinkin, jos se on verhottu altruismiin.
-Yrititkö puhua Lillylle uudelleen? -Joo.
Minulla ei ole juuri kokemusta synnytysmasennuksesta,
mutta on pakko sanoa, että hän on huonossa kunnossa.
Tiedätkö, kenellä on kokemusta?
Kätilöllä. Kunpa meillä olisi sellainen.
Pidit siitä tai et, tämä ei ole enää soolohomma.
Tarvitset apua.
Ja sitä pitää pyytää Meliltä.
Hän ei kunnioita auktoriteettiani.
Hän ajattelee itse.
Tapasit ennen ihailla sitä piirrettä.
Hän näyttää tosi rauhalliselta.
Antaisin mitä vain ollakseni noin rentoutunut.
Ai, onko tuo rauhallinen ulkokuori vain näytelmää?
Ei. Ennemminkin hyvin harjoiteltu tapa.
Joo.
Sen tunnen hyvin. Ensiavussa ei saa osoittaa stressin merkkejä.
Potilaat pelästyvät.
Viimeinkin näemme vähän verhon taa.
Mitä tarkoitat?
Olet niin rauhallinen ja hillitty.
En sanoisi niin.
Itsevarma sitten.
-Niin en ainakaan sanoisi. -Älä nyt.
Muutit uuteen paikkaan yksin keskelle ei-mitään.
Ja haastat heti maailman äksyimmän pomon.
Se on vaikuttavaa.
Niinkö minut näet?
Vaikuttavana?
Joo.
Ja kun rehellisiä ollaan, en tehnyt tätä lounasta.
Hope teki tämän.
-Hän on kaikkialla, eikö? -Jep.
Hän kertoi Lillystä.
Ei olisi saanut.
Hän on vain huolissaan.
Ei. Doc ei olisi saanut kertoa Hopelle eikä Hope sinulle.
Hän rikkoi vaitiolovelvollisuuden.
-Ei hän juorunnut vaan yritti auttaa. -Syyllä ei ole väliä.
Hän ylitti silti rajan.
Ajattelin ryhtyä Chloen väliaikaishuoltajaksi.
-Vau. -Joo.
Hän ei taida muuten voida jäädä tänne.
Se on iso vastuu.
Tiedän.
En arvannut ollenkaan, millainen tämä työ olisi.
Joskus niistä tuleekin parhaita töitä.
Niinkö luulet?
Joo.
Värväytyessäni merijalkaväkeen 18-vuotiaana -
en aavistanutkaan.
Nyt se on -
osa DNA:tani.
Joo, no...
En usko, että Virgin Riveristä tulee ikinä osa DNA:tani.
Älä ikinä sano "ikinä".
Luulen, että se on todennäköisintä.
Palaa kymmenen minuutin kuluttua.
Palaan kohta. Annan teille vähän aikaa.
Kiitos.
Haluatko pidellä häntä?
Mitä minä tein väärin?
Istukka oli irronnut ennenaikaisesti. Mitään ei ollut tehtävissä.
En saa henkeä.
Hei, rentoudu.
Ei hätää.
Olen tässä.
-Sisään ja ulos, ok? -Joo.
Melkein menetimme sinut.
Tiedäthän sen?
Lääkäri pelasti henkesi.
Hän pelasti väärän hengen.
Älä sano noin, koska tarvitsen sinua.
Tarvitsen sinua, ja me selviämme tästä yhdessä.
-Haluan lapseni. -Tiedän, muru. Niin minäkin.
En pysty tähän.
Pystyt, jos haluat.
-Mitä? -Sanoit, ettet pysty. Minusta pystyt.
Et tunne minua juurikaan.
Ainakin taistelet aatteesi puolesta.
Ja jos sosiaalihuolto ottaa Chloen, tiedän sinun löytävän toisen tavan auttaa.
Tiedätkö, mistä tiedän?
Olet sinnikäs, mitä ihmisten auttamiseen tulee.
Ei hätää.
Noin.
Ei hätää.
Katsos vaan.
Uskomatonta.
Kuten sanoin, älä ikinä sano "ikinä".
-Älä pyydä sitä minulta. -En pyydäkään. Voisit silti...
No mitäs?
Doc haluaa sanoa sinulle jotain.
Eikö?
-Niin? -Vernon Edwin Mullins, puhu!
On epätavallista, että joudun tilanteeseen,
mitä en pysty ratkaisemaan.
Ja tämä Lillyn masennus on vaikea pala ratkaistavaksi.
Voin puhua hänelle, jos sinä sitä pyydät.
Et sinä tilannetta huonommaksikaan saa.
En tarvitse hyväksyntääsi.
Jos olisit kuunnellut,
ei sosiaalihuolto olisi tulossa hakemaan lasta.
En tule pyytämään anteeksi työni tekemistä.
Et tietenkään,
koska et ymmärrä, että täällä uskomme toisistamme huolehtimiseen,
emme vain itsestämme.
Muistetaanpa nyt, miksi olemme täällä.
Haluamme kaikki Lillyn parasta.
Jack, voitko ajaa meidät Lillyn luo? Doc voi jäädä odottamaan sosiaalihuoltoa.
Voin. Mennään.
Voit tulla etupenkille.
Eikö Melin pitäisi jäädä? Hänhän heille soitti.
Koettelet nyt todella hermojani.
Tee kerrankin kuten pyydetään.
En voi puhua nyt.
Kuule, minä tajuan. Ok?
Tunnet yksinäisyyttä ja häpeää.
Jätin vauvani.
Kärsit hormonaalisesta epätasapainosta.
Se ei heijastu siihen, oletko hyvä äiti.
Luulen, että sinulla on synnytysmasennus. Se voi muuttaa todellisuudentajua.
Onneksi sitä voi hoitaa.
Ei. On parempi, että joku hyvä ihminen saa hänet.
Sinä olet hyvä, Lilly.
En voi huolehtia hänestä.
Onko selvä?
En ole enää nuori. Ja nyt,
kun Buck on poissa,
maatila on minulle liikaa.
Ymmärrän, jos tunnet noin.
Mutta tekisitkö ennen lähtöäni jotain?
-Herraisä. -Ei.
-Tietääkö koko kylä? -Vain Hope ja Jack.
-En voi katsoa heitä. Pitävät minua... -Ei. He ovat vain huolissaan voinnistasi.
Mitä haluat minun tekevän?
Jos luovut tyttärestäsi, vietä vähän aikaa hänen kanssaan.
-Yrität jekuttaa. -Ei. En todellakaan yritä.
Tämä on vain viimeinen tilaisuutesi hyvästellä hänet.
Tulkaa.
-Hei. Onko piirakoissa vikaa? -Ei.
Ei ollenkaan. Itse asiassa mansikka on suuri hitti.
Minä vain...
Minusta tuntuu pahalta se aiempi juttu niiden sekkien suhteen.
Ai, älä siitä huoli.
Keksin jotain. Etsin vaikka palvelun, jonka kautta ne saa prosessoitua.
Kuule. Jos olet valmis näkemään niin paljon vaivaa,
on tämä selvästi sinulle tärkeää.
Voimme siis jatkaa entisellään.
Rahallisesti siis.
Oikeastiko? Arvostaisin sitä.
Minäkään en luota pankkeihin. Äitini käski pitämään hätävarannon patjan alla.
Kiitos ymmärtäväisyydestäsi.
-Asia on siis kunnossa? -Totta kai.
Preacher.
Hei, pikkumies.
-Voinko auttaa keittiössä huomisaamuna? -Se riippuu äidistäsi.
Kunhan hänestä ei ole vaivaa.
-Ei ole. Eihän? -Vaivaa?
Lisäavusta parilalla? Tekisit palveluksen.
-Voisin tarvita apua oikeastaan heti. -Voinko, äiti? Jooko?
Ok, mutta vain vähän aikaa.
-Jee! -Selvä.
Kiitti.
Ok. Avaan ovesi.
Mene.
Kolmannella. Ja kolme.
Hoidetaan homma, mestarikokki.
Yhdessä vaiheessa raja...
Lilly haluaa minut heidän seurakseen. Käykää kävelyllä. Antakaa minulle hetki.
-En halua mennä kauas. -Jack tuntee paikat. Pysytte lähellä.
Kierretään maatila.
Huolestuneena seisoskelu ei auta ketään Lilly mukaan lukien. Menkää.
Ei kannata kinata.
Aika iso maatila yksin hoidettavaksi.
Oli sääli, että Buckin kuoltua useimmat työntekijät häipyivät.
Kyläläiset auttoivat minkä pystyivät,
mutta Lilly laittoi sille stopin. Hän ei halunnut almuja. Joten...
Buckin menetys melkein tuhosi hänet.
Maatalous on rankkaa.
Lapset eivät halunneet jäädä, ja hän oli liian ylpeä pyytääkseen.
Joo. Ymmärrän sen, ettei perhettä ja ystäviä halua rasittaa.
En näe rakkaimpien auttamista velvollisuutena.
Minusta se on tilaisuus osoittaa kiitollisuutta.
Silloin kun on itse avun tarpeessa, saa se joskus tuntemaan olon heikoksi.
Totta, mutta perheen -
ja ystävien pitäisi auttaa tulemaan taas vahvaksi.
Enpä ole ajatellut asiaa noin.
En halua, että hänen tarvitsee katua mitään.
Minulla oli siskoni kanssa tällainen lapsena.
Niinkö?
-Joo. -Olitteko läheisiä lapsena?
Joo. OIimme parhaat ystävykset.
Olemme yhä hyvin läheisiä.
Joskus vain tuntuu, ettei hän tunne minua.
Kuka sitten olet?
Useimmiten en itsekään tiedä.
Halusin lapsena olla eläinlääkäri, jolla olisi iso maatalo ja paljon lapsia.
Unelmat ovat hauskoja. Ne voivat toteutua, kun sitä viimeksi odottaa.
Pitäisi mennä. Eikö?
Tuletko?
Joo.
Yritin saada Lillyä soittamaan tyttärelleen, muttei hän suostu.
Ja Doc soitti. Hän on tulossa sosiaalityöntekijän kanssa.
Koettaisinko minä puhua?
Älä. Minä yritän vielä.
-Annahan. -Kiitos, Jack.
Muru.
Sinun on noustava jalkeille.
Lupasit minulle,
kun lähdin aamulla.
Lupasit.
-Kunpa olisin kuollut. -Mel.
Siltä minusta tuntuu.
Et tunne ikuisesti niin.
En voi elää ilman häntä.
Hei, kyllä me selviämme tästä.
-En selviä. -Kylläpäs.
Enpäs.
Olet vahva.
-En ole enää. -Oletpas. Olet vahva.
Se on vauvani.
Pystyt tähän.
Ei ole muuta sanottavaa.
-Lilly... -Älä. Olen tosi väsynyt.
Haluan vain tulla jätetyksi rauhaan.
Menetin vauvani.
Siitä on muutama vuosi.
Olin tosi innoissani.
Olin aina halunnut äidiksi.
Mutta tuli...
Synnytyksessä tuli komplikaatioita. Hän syntyi kuolleena.
Mitään ei ollut tehtävissä.
Olen tosi pahoillani. Mutta miksi kerrot minulle tämän?
En päässyt sängystä ylös sen jälkeen.
Kului päiviä ennen kuin pystyin edes istumaan.
Olin vain surullinen ihan koko ajan.
Hampaiden harjauskin -
teki minut ihan hysteeriseksi.
Harkitsin itsemurhaakin.
Mutta lopulta mieheni raahasi minut lääkäriin,
joka sanoi, etten kärsinyt pelkästä surusta.
Minulla oli synnytysmasennus.
Ymmärrät siis.
Ymmärrän minä.
Mutta terapian ja lääkityksen avulla aloin tuntea oloni jälleen normaaliksi.
Olin silti yhä -
surun murtama vauvani menetyksestä.
Mutta se suru ei enää hallinnut minua.
On liian myöhä. Hänet viedään pois.
Ei ole liian myöhä.
Olen laillistettu hoitaja.
Jos siis haluat, sosiaalihuolto antaa minun hoitaa Chloea,
kunnes voit taas paremmin.
Silloin hänen ei tarvitse lähteä muualle.
En tiedä. Se on liikaa.
Tuskin tunnet minua.
Joku muistutti minua hiljan -
avun hyväksymisen arvosta, kun sitä tarjotaan.
Entä jos voidessani paremmin en edelleenkään voi huolehtia hänestä?
Kylän väki varmasti auttaa mielellään sinua ja Chloea.
Mieti sitä, ok?
On mennyt kauan.
-Olisi kiva osata lukea huulilta. -Hope.
-Tule pois. -Mitäköhän he puhuvat?
En tykkää salakuunnella ihmisten asioita.
Olet yhtä hyödyllinen kuin tissit härällä.
Mistä te puhuitte?
Tuntuu pahalta sanoa, mutta olen Docin kanssa samaa mieltä.
Lilly ansaitsee yksityisyyttä.
Älä minua katso.
Jännitys tappaa minut.
En ole niin onnekas.
Mitä hän päättääkään, hän tarvitsee tukeamme.
Hän tarvitsee hoitoa joka tapauksessa.
Niin. Hoitamaton masennus voi olla vaarallista.
-Pidän huolen, että häntä hoidetaan. -Samoin.
Voisitteko tulla?
Istukaahan.
Hei. Istuhan, Doc.
Hei.
No niin.
Puhuimme Lillyn kanssa pitkästi.
Päätimme, mitä seuraavaksi pitäisi tapahtua.
Mutta ensin haluan kiittää teitä kaikkia kaikesta.
Olen tuntenut sinut yli 20 vuotta.
Olemme perhettä, ja perhe auttaa toisiaan.
Ja olen todella kiitollinen siitä.
Olette olleet todella auttavaisia.
Mutten voi pyytää sinua Chloen holhoojaksi.
-Tuemme sinua missä vain päätöksessäsi. -Hyvä.
Inspiroit minua olemaan vahva, vaikken uskonut voivani olla.
Niinpä soitin tyttärelleni Taralle. Ja...
Puhuin Taralle.
Ja koska hän on lähisukua, suostuin sukulaissijoitukseen.
Hän voi ottaa hoitovastuun,
kunnes Lilly on valmis uudelleenarviointiin.
Tara tulee iltaan mennessä ottamaan Chloen huoltajuuden.
Varmistamme, että Lilly saa kaiken tarvitsemansa avun.
Ja Mel on erittäin pätevä tällä alueella.
Ok. Jos suotte, minun on soitettava toimistolle.
Saisinko hetken Melin kanssa?
Ok.
-Kiitos. -Jep.
-Voi Lilly. -Joo.
Kiitos teille kaikille.
Olit suostuvainen ottamaan tuntemattoman lapsen.
Vahvuutesi vuoksi koin, että voin tehdä sen puhelun.
Eikä Tara kuulostanut ollenkaan pettyneeltä minuun.
Hän kuulosti yllättyneeltä -
ja innostuneelta tapaamaan pikkusiskonsa.
Se puhelu vaati paljon rohkeutta.
Äläkä huoli. Jään, kunnes Tara saapuu.
Jätän numeroni, joten voit soittaa milloin vain.
En tiedä, miten kiittäisin.
-Tiedätkö mitä? Käy Docilla huomenna. -Ok.
Pidän sinusta huolen. Hommataan sinulle terapeutti ja lääkitys.
Terapeutti?
Clear Riverissä on tällaiseen masennukseen erikoistunut nainen.
Joku haluaa liittyä mukaan juhlintaan.
Heippa.
Haluaisin pitää hänellä nimen Chloe, jos se sinulle käy.
-Ihanaa, joo. -Hyvä.
Kasvettuaan hän saa kuulla saaneensa nimensä sairaanhoitajalta,
joka auttoi, kun en kyennyt.
Heippa.
Niin sitä pitää.
-Uskomatonta. -Mikä?
Älä kysele. Tiedät oikein hyvin.
Vakuutan, etten ollenkaan.
Ei kiitostakaan siitä, että sain Melin auttamaan sinua Lillyn kanssa.
Kun siihen on aihetta, kiitän sinua ensimmäisenä.
-Mel auttoi Lillyä omasta tahdostaan. -Aivan.
Juuri siksi sinun pitäisi ottaa hänet takaisin.
Mistä muualta löydät pätevän,
hyväsydämisen hoitajan, joka suostuu kestämään sinua?
Emme näe asioita samoin.
Ehkä se on hyvä asia. Jokaisella on sokeita pisteitä.
On ehkä hyvä olla joku, joka näkee sokeat pisteesi.
Sinä se et taida luovuttaa?
Minulla ei ole menoja.
Hyvä on. Mutta koeaika pysyy voimassa. Nimeni on yhä ovessa.
Ja Hope,
olen kiitoksen velkaa.
Mistä?
Tuntemisestani.
Sitä on vaikea myöntää, mutta alan hidastua.
Älä vetoa vanhuuteen minun edessäni.
Olet ollut itsepäinen vanha vuohi tapaamisestamme lähtien.
Ainoa, mikä täällä hidastuu, on tämä auto.
On aika päästää se eläkkeelle ja hankkia jokin tältä vuosisadalta.
Hope?
Oletko kunnossa?
-Oloni on huono. -Hengitä. Juuri noin.
-Mitä minulle tapahtuu? -Tulet kyllä kuntoon.
Pidän sinusta huolen. Ok? Joo.
Tosi hiljaista.
Täällä on paljon maanviljelijöitä. He menevät aikaisin nukkumaan.
Eläimillä ei ole vapaapäiviä.
Niin.
Hullut pari päivää, vai mitä?
Ei sitä, mitä odotin.
Mitä tapahtuu, kun kylälle selviää, että Lilly on Chloen äiti?
Hope hoitelee kylän.
Ei siis olekaan huono juttu, että hän sekaantuu muiden asioihin.
Kun on hänen suosiossaan, on hän oikein kultainen.
Miltä sinusta tuntuu nyt, kun Chloe jäi?
Olen vain iloinen siitä, että hän on siellä missä kuuluukin.
Joo.
Kiitos muuten siitä, että autoit Chloea ja minua.
Eipä kestä.
Jos oikein kunnolla haluat kiittää,
on jotain, mitä voisit tehdä.
Niinkö? Mitä?
Jää.
Just. Ja nyt sitten aiot sanoa, miten kylä tarvitsee minua.
-En itse asiassa aikonut. -Anteeksi. Mitä aioit sanoa?
-Että totuin läsnäoloosi. -Totuit läsnäolooni.
Hitsi, aikamoinen kohteliaisuus. Haluatko tosiaan mennä noin pitkälle?
-En lopettanut. -Ai, anteeksi.
Aioin sanoa,
että jos lähdet,
sinua kaivattaisiin.
En tiedä, mitä sanoa.
Lupaa miettiä sitä.
-Jack... -Harkitse edes.
Hyvä on, mietin asiaa.
Kiitti.
On yksi asia, mitä en malta olla kysymättä.
Ai, selvä.
Mikä on tarinasi?
Se on jotain, mistä en ole valmis puhumaan.
En juuri nyt.
Ok.
Ymmärrän.
Jack.
Hei.
Anteeksi. Emme ole tavanneet. Olen Charmaine.
Jackin tyttöystävä.
Anteeksi. Olen Mel. Hei.
Tekstitys: Antti Rinta-Loppi